คืออยากมีบุตรอีก1คน ปล่อยมาแล้วประมาณ 1ปี แต่ก็ยังไม่ติดสักที นับวันไข่ตกก็แล้ว ตรวจภายในมาก็ปกติ (แต่ของสามียังไม่ได้ตรวจ)​ อยากทราบว่าทำไมติดยากกว่าท้องแรกคะ แล้วมีโอกาสจะติดไหม หรือต้องรอตรวจของสามีด้วย ปกติส่วนมากได้ยินคนเถ้าคนแก่บอกว่าท้องสองติดง่าย (สามีคนนี้คือคนที่2ค่ะ)​
สวัสดีค่ะ ในกรณีนี้อาจเรียกว่าเป็นภาวะมีบุตรยาก โดยภาวะมีบุตรยากนั้น จะวินิจฉัยเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นควรไปพบสูตินรีแพทย์เพื่อตรวจร่างกายหาสาเหตุที่เป็นไปได้ดังกล่าวไป การแก้ไขนั้นขึ้นกับสาเหตุค่ะ หากเป็นเรื่องของความไม่แข็งแรงของอสุจิหรือท่อนำไข่ตีบตัน อาจจะใช้วิธีการผสมเทียมภายนอกแล้วนำกลับเข้าไปฝังตัวได้ แนะนำปรึกษาสูตินรีแพทย์ที่ดูแลอีกครั้ง